b'\n_START_ARTICLE_\nSusijungimai ir \xc4\xafsigijimai\n_START_PARAGRAPH_\nSusijungimai ir \xc4\xafsigijimai, taip pat susiliejimai ir \xc4\xafsigijimai (angl. Mergers and Acquisitions, M&A)\xc2\xa0\xe2\x80\x93 \xc4\xafmoni\xc5\xb3 strategijos, valdymo, \xc4\xafmon\xc4\x97s finans\xc5\xb3 sritis, apimanti sprendimus perkant, parduodant ar prijungiant (suliejant) \xc4\xafmones, juos planuojant, rengiant bei vykdant (\xc4\xafgyvendinant). M&A yra tradicin\xc4\x97 investicini\xc5\xb3 bank\xc5\xb3 veiklos sritis.\n_START_SECTION_\nEtapai\n_START_PARAGRAPH_\nSusiliejim\xc5\xb3 ir \xc4\xafsigijim\xc5\xb3 sandori\xc5\xb3 etapai yra teisinis, finansinis \xc4\xafvertinimas (auditas), techninis auditas, kitokios patikrinimo r\xc5\xab\xc5\xa1ys (pvz., aplinkos arba ekologinis auditas).\n_START_SECTION_\n\xc4\xaesigijimai\n_START_PARAGRAPH_\n\xc4\xaesigijimai\xc2\xa0\xe2\x80\x93 sandoris, kuriuo yra \xc4\xafsigyjamas verslas, jo dalis (pavyzd\xc5\xbeiui, kontrolinis akcij\xc5\xb3 paketas). \xc4\xaesigijimas gali b\xc5\xabti finansuojamas grynaisiais pinigais arba tam tikru finansiniu instrumentu (obligacijos, paskola)._NEWLINE_\xc4\xaesigijimo objektai\xc2\xa0\xe2\x80\x93 \xc4\xafmon\xc4\x97 ar jos dalis, t. y. verslas, perkant akcijas (ar j\xc5\xb3 dalis), \xc4\xafgyjant teis\xc4\x99 valdyti versl\xc4\x85. Taip pat gali b\xc5\xabti \xc4\xafsigyjamas \xc4\xafmon\xc4\x97s turtas.\n_START_SECTION_\nSusiliejimai\n_START_PARAGRAPH_\nSusiliejimai (susijungimai)\xc2\xa0\xe2\x80\x93 sandoris, kuomet sukuriama nauja \xc4\xafmon\xc4\x97, kurioje apjungiamos susijungian\xc4\x8dios \xc4\xafmon\xc4\x97s. Susiliejimais tikimasi i\xc5\xa1pl\xc4\x97sti versl\xc4\x85, siekiant ilgalaikio pelningumo. Ta\xc4\x8diau net iki 90\xc2\xa0% vis\xc5\xb3 sandori\xc5\xb3 nepasiekia savo tiksl\xc5\xb3 ir neduoda visos norimos prid\xc4\x97tin\xc4\x97s vert\xc4\x97s.'